Vali ettepaneku tegemiseks mõni  suviselt soe õhtupoolik. Muretse poest šokolaadiga maasikaid, šampust, juustu ja viinamarju ning pane need kõik autosse. Vii autosse ka klaasid ja taldrikud maasikate, juustu ja viinamarjade jaoks. Ütle oma kallimale, et soovid temaga õhtul sõitma minna, kuid ära ütle kuhu. Võta õhtul kallim peale ning sõitke autoga mõnda ilusasse kohta, kus oleks võimalik koos tähistaevast vaadata (võiks olla mere ääres). Kui olete kohale jõudnud, siis võta välja maasikad, šampus, juust ja viinamarjad ning nautige ilusat  õhtut ja teineteise seltskonda. Vali kõige sobivam moment ning võta sõrmus ja tee ettepanek.